 Diuterọnọmi 8  Lezie anya idebe iwu niile m na-enye gị taa, ka unu wee dịrị ndụ ma mụbaa, banyekwa nweta ala ahụ Jehova ṅụụrụ nna nna unu hà iyi inye ha.Cheta ụzọ niile Jehova bụ Chineke gị mere ka i jegharịa nala ịkpa nime afọ iri anọ ndị a, iji mee ka ị dị umeala, iji lee gị ule ka ọ mara ihe dị gị nobi, iji mara ma ị ga-edebe ihe o nyere niwu ma ọ bụ na ị gaghị edebe.O wee zụọ gị ka ị dị umeala ma mee ka agụụ gụọ gị wee nye gị mana, nke gị onwe gị ma ọ bụ nna gị hà na-amaghị; iji mee ka ị mara na ọ bụghị naanị achịcha ga-eme ka mmadụ dị ndụ, kama ọ bụ okwu niile si nọnụ Jehova pụta ga-eme ka mmadụ dị ndụ.Ákwà i gbokwasịrị nahụ akaghị nká, ụkwụ gị azaghịkwa aza nime afọ iri anọ ndị a.Ị makwaara nke ọma nobi gị na dị nnọọ ka mmadụ si agbazi nwa ya nwoke, otú ahụ ka Jehova bụ Chineke gị nọ na-agbazi gị.Debe ihe Jehova bụ Chineke gị nyere niwu site nije ije nụzọ ya nakwa site nịtụ egwu ya.Nihi na Jehova bụ Chineke gị na-akpọbata gị nezi ala, bụ ala jupụtara na ndagwurugwu ndị mmiri dị, isi iyi na ogbu mmiri ndị na-asọpụta nala dị larịị nakwa nógbè bụ ugwu ugwu,ala ọka wit na ọka bali na mkpụrụ vaịn na mkpụrụ fig na mkpụrụ pọmigranet, ala mmanụ oliv na mmanụ aṅụ,ala nke ị ga-eri nri nanọghị nụkọ, ala nke ọ na-enweghị ihe ga-akọ gị na ya, nke nkume ya bụ ígwè, nke ị ga na-egwupụtakwa ọla kọpa nugwu ya.Mgbe i riri ihe wee rijuo afọ, ị ga-agọzi Jehova bụ Chineke gị nihi ezi ala nke o nyere gị.Lezie anya ka ị ghara ichefu Jehova bụ Chineke gị, i wee ghara idebe ihe o nyere niwu na mkpebi ikpe ya na ụkpụrụ ya ndị m na-enye gị taa;ka i wee ghara iri ihe ma rijuo nnọọ afọ, i wee wuo ụlọ ọma ma biri nime ha,ìgwè ehi gị na ìgwè ewu na atụrụ gị ewee mụbaa, i wee nwee ọtụtụ ọlaọcha na ọlaedo, ihe niile i nwere ewee dị ọtụtụ;obi gị ewee fụlie gị elu, i wee chefuo Jehova bụ Chineke gị, onye kpọpụtara gị nala Ijipt, nụlọ ndị ohu;onye mere ka i jiri ụkwụ gafee nnukwu ala ịkpa nke dị egwu, ebe e nwere agwọ ọjọọ nakwa akpị, ebe bụkwa ala kpọrọ nkụ nke mmiri na-adịghị; onye mere ka mmiri si noké nkume siri ike gbapụtara gị;onye nyere gị mana ka i rie nala ịkpa, bụ nke nna gị hà na-amaghị, iji mee ka ị dị umeala nakwa iji lee gị ule ka o wee meere gị ihe ọma nikpeazụ;i wee sị nobi gị, Ọ bụ ike m na ọkpụkpụ aka m kpataara m akụ a.Ị ga-echeta Jehova bụ Chineke gị, nihi na ọ bụ ya na-enye gị ike i ji akpata akụ; ka o wee debe ọgbụgba ndụ ya nke ọ ṅụụrụ nna nna gị hà niyi, dị ka ọ dị taa.Ọ ga-erukwa na ọ bụrụ na ị nwaa anwa chefuo Jehova bụ Chineke gị, i wee soro chi ọzọ ma fee ha ofufe, kpọọkwara ha isiala, ana m agbara unu àmà taa na unu ga-alarịrị niyi.Dị ka mba ndị Jehova na-ebibi nihu unu, otú ahụ ka unu ga-ala niyi, nihi na unu egeghị ntị nolu Jehova bụ Chineke unu. 